**Fundargerð aðalstjórnar Íþróttafélagsins Gróttu**

**03.maí 2016**

**Mættir:**
Elín Smáradóttir –formaður Laufey Kristjánsdóttir - kraftlyftingadeild

Ragnar Rafnsson – gjaldkeri Sigurður Örn Jónsson -fimleikadeild

Hreinn Októ Karlsson – ritari Bjarni Álfþórsson– handknattleiksdeild

Sigrún Hallgrímsdóttir – meðstjórnandi Hilmar Sigurðsson– knattspyrnudeild.

Kristinn Þorvaldsson -meðstjórnandi Kári Garðarsson - Íþróttastjóri Gróttu

 Kristín Finnbogadóttir – framkvæmdarstjóri Gróttu

**Dagskrá:**

**1. Yfirlit deilda.**

**2. Fjárhagsstaða 1. ársfjórðungs.**

**3. Staða á styrktaraðilum.**

**4. Önnur mál.**

Fundur settur af formanni og byrjaði hún á að bjóða velkomna nýtt fólk í aðalstjórn þau Laufeyju Kristjánsdóttur fyrir kraftlyftingadeild, Bjarna Álfþórsson fyrir handknattleiksdeild og Kristinn Þorvaldsson í aðalstjórn.

1. **Yfirlit deilda.**

**Kraftlyftingadeild.**

Nýkjörin formaður deildarinnar sagði frá nýyfirstöðnu bikarmóti sem Grótta hélt og gekk vonum framar. Arnhildur Anna varð bikarmeistari og setti íslandsmet. Haldið var Íslandsmeistaramót í bekkpressu og varð Ingimundur þjálfari hjá Gróttu Íslandsmeistari. Fanney Hauks heldur áfram að standa sig frábærlega og tók hún þátt í HM í Danmörku í bekkpressu og náði 2 sæti í opnum flokki og setti um leið ísl.met og norðurlandamet. Viktor Ben stóð sig einnig vel á HM í Danmörku og náði í bronsverðlaun.Tveir þátttakendur fara frá Gróttu á HM sem haldið verður í Texas. Iðkendafjöldi í kraftlyftingadeild er komin upp 42 en iðkendur deildarinnar eru 184 og er meirihluti þeirra kvenkyns. Verið er að vinna í að fá fleiri karlmenn og ungmenni.

**Fimleikadeild.**

Fínt sagði Sigurður þegar hann var inntur eftir hvernig starfið gengi hjá þeim í fimleikunum. Verið er að endurskipuleggja strákastarfið. Samstarf við núverandi þjálfara drengja í áhaldafimleikum hefur ekki gengið sem skyldi og er búið að segja honum upp. Hætt verður með áhaldafimleika á næsta ári og bjóða drengjunum einungis upp á hópfimleika. Skipulagning á næsta vetri er hafin og vantar þjálfara fyrir mst flokk kvenna, skýrist vonandi á næstu vikum. Nanna Guðmundsdóttir var valin sem varamaður í A landslið kvenna á NM sem haldið ern ú í byrjun maí. Fimleikadeild stefnir á æfingaferð til USA í júní með hóp stúlkna. Deildin er á fullu að undirbúa 30 ára afmælissýingu og gengur það vel, mikil vinna og kostnaður þónokkur. Að lokum sagði Sigurður frá því að það væri framundan væri fimleikafundur hjá FSÍ og formannafundur líka.

**Knattspyrnudeild.**

Grótta komst í úrslit í B deildi í lengjubikar KSÍ. Spilað var á Akureyri þeim sómabæ og er skemmst frá því að segja að Grótta fór með sigur af hólmi á móti Magna frá Grenivík. Er Grótta því lengjubikarmeistari B. Góð stemming er í hópnum sem er samsettur úr heimamönnum að mestu. Grótta er sennilega eina liðið í deildinni sem ekki er með útlenda leikamann á sínum snærum, væntanlega ódýrasta liðið í 2.deildinni. Knattspyrnudeild mun á næstunni gefa út heildræna stefnu um starfið hjá sér. Fundarmenn voru sammála um að stefna knattspyrnudeildar væri metnaðarfull og almennt vel unnin. Nokkur umræða skapaðist um orðalag í stefnunni en nokkrir fundamenn höfðu lesið stefnuna. Var aðallega rætt um afreksstefnu deildarinnar hvort hún kæmi of snemma inn hjá þeim og orðalagið um hvort að æfa aðrar íþróttir myndu skaða framþróun í knattspyrnunni. Eru margir að hætta knattspyrnuiðkun vegna getuskiptingar? Ekki náðist nein niðurstaða í málið en mun knattspyrnudeild skoða málið áður en stefnan fer í prentun. Hilmar benti á að leggja ætti áherslu á að öllum ætti að líða vel á æfingum.

Mun knattpyrnudeildin á næstun dögum ganga í hús og selja heimaleikjakort sem gildir á alla heimaleiki karla og kvennaliðsins í sumar og mun það kosta 6000 kr. Fyrsti heimaleikur mst flokks kvenna verður nk sunnudag 8 maí kl 14:00 á móti Tindastóli í bikarkeppni KSÍ. Hópurinn hjá konunum telur um 18-20 leikmenn og hafa 4 leikmenn komið á síðustu vikum. Fysrtil leikur karlanna verður 6 maí á móti ÍR. Þann 23 maí nk verður byrjað að skipta út gervigrasinu og er nýja grasið það allra flottasta sem fyrirfinnst í dag.

**Handknattleiksdeild.**

Bjarni sagði frá að það væri komnir nokkrir titlar hjá yngri flokkum félagsins. Mst kvk er kominn í úrslit á móti Stjörnunni og hefst einvígið á laugardag 7 maí hérna á nesinu. Verið er að ganga frá samningum hjá mst flokkum eftir forskrift frá þjálfurum hverja þeir vilja vera með í hópnum næsta keppnistímabil. Bjartsýni er á að halda öllum þeim leikmönnum sem þjálfarar vilj halda. Grótta verður samt að fara varlega í öllum samningsumleitunum fjárhagslega, ekki eyða um of. Grótta er að ganga frá 3 áhugamannasamningum við 3 unga og efnilega leikmenn í mst karla.

1. **Fjárhagsstaða 1. ársfjórðungs.**

Allar deildir standa mjög vel fjárhagslega. Meistaraflokkar í handknattleik þurfa aðeins að passa sig að eyða ekki um of. Vantar enn að gjaldkerar deildanna fái aðgang að bókhaldskerfi.

1. **Staða á styrktaraðilum.**

Það vantar aðalstyrktaraðila fyrir Gróttu. Mun stjórnarfólk hafa alla anga úti til að reyna að finna eitthvert fyrirtæki sem er viljugt að styrkja Gróttu

1. **Önnur mál.**

-Laufey benti á að það hefði verið mjög þungt loft í litla salnum þegar þau héldu bikarmótið þar sl helgi og fólk hefði nánast lognast útaf vegna súrefniskorts. Svo er gólf orðið illa farið, nokkur göt. Kári mun ræða við Hauk Geirmunds.

- Húsnæðismál. Elín sagði að viðræður við bæinn gengu vel og væri Seltjarnarnesbær jákvæður á að Grótta yfirtæki reksturinn í íþróttmannvirkjum bæjarins til reynslu allavega í 1.ár. Kári íþróttastjóri samdi ýtarlega skýrslu um sýn Gróttu á yfirtökuna sem lögð var fram í viðræðum við bæinn.

-Grótta 50 ára. Gitta benti á að Grótta ætti stórafmæli á næsta ári 24 apríl, það þyrfti að setja saman afmælisnefnd. Var rætt um þetta og mun stjórnarfólk skoða þetta og sjá hvort og hverjir hafi áhuga að taka þetta að sér. Afmælisbúingar, gamli búingurinn?

-Rauðir varabúingar. Elín formaður hefur fengið fyrirspurnir um af hverju Grótta mst flokkur karla spilar í rauðum varabúingum. Svaraði Hilmar því að það væri í reglum KSÍ að það mættu ekki vera litir aðalbúnings félags í varabúingum.

- Þarf að skoða með endurskoðun á þjónustusamningi við Seltjarnarnesbæ.

-Gróttuvitinn. Elín mun hafa samband við Arnar Rafn og Arnar Þork varðandi stöðu á þeim málum.

-Ljóminn. Gitta mun hafa samband við á og fá skýringar á seinagangi með að leggja inn pening sem kom inn á áramótaballi þeirra.

-Varaformaður. Elín benti á að það hafi vantað að hafa varaformann í stjórn félagsins. Var Sigrún Hallgrímsdóttir kosin til þess.

Fundi slitið kl 21:19.

Áfram Grótta.